**LĒMUMS**

Liepājā

|  |  |
| --- | --- |
| 2023. gada 21. septembrī | Nr.323/10  (prot. Nr.10, 11.§) |
|  | *GROZĪTS*  *Ar Liepājas valstspilsētas pašvaldības*  *domes 2023. gada 21. decembra*  *lēmumu Nr. 477/14 (prot. Nr.14, 40.§)* |

Par sabiedrības vajadzībām nepieciešamo

īpašumu Namdaru ielā 20A, Liepājā

Nekustamais īpašums Namdaru ielā 20A, Liepājā, kas sastāv no zemes vienības 664 kv.m platībā ar kadastra apzīmējumu 17000120168 un būves ar kadastra apzīmējumu 17000120168001, reģistrēts Liepājas pilsētas zemesgrāmatas nodalījumā Nr.742 [..].

2023. gada 20. aprīlī saņemts [..] iesniegums, kurā izteikts priekšlikums Liepājas valstspilsētas pašvaldībai izvērtēt nepieciešamību iegādāties nekustamo īpašumu Namdaru ielā 20A, Liepājā par sertificēta nekustamā īpašuma vērtētāja noteikto cenu.

Liepājas valstspilsētas pašvaldības Nekustamo īpašumu jautājumu konsultatīvā komisija 2023. gada 8. maijā konceptuāli atbalstīja nekustamā īpašuma Namdaru ielā 20A, Liepājā iegādi un uzdeva Liepājas pilsētas pašvaldības iestādei “Nekustamā īpašuma pārvalde” noskaidrot pašvaldības iestāžu viedokli par nekustamā īpašuma nepieciešamību pašvaldības funkciju veikšanai, un veikt nepieciešamās darbības nekustamā īpašuma atsavināšanai.

Liepājas pilsētas pašvaldības iestāde “Liepājas pilsētas būvvalde” 2023. gada 6. septembra vēstulē Nr.757/2.3. “Par nekustamo īpašumu (zemes vienību) Namdaru ielā 20A, Liepājā” dara zināmu, ka saskaņā ar spēkā esošo Liepājas pilsētas teritorijas plānojumu zemes vienība Namdaru iela 20A, Liepāja pilnībā atrodas līnijbūvju izbūves teritorijā (Ielas, laukumi un veloceliņi) (S).

Liepājas pilsētas pašvaldības iestāde “Liepājas pilsētas būvvalde” informē, ka zemes vienība Namdaru iela 20A, Liepāja (kadastra apzīmējums 1700 012 0168) atbilstoši Pašvaldību likuma 4. panta pirmās daļas 3. punktā noteiktajai pašvaldības autonomajai funkcijai – gādāt par pašvaldības īpašumā esošo ceļu būvniecību, uzturēšanu un pārvaldību – būtu nepieciešama Liepājas valstspilsētas pašvaldībai pašvaldības funkcijai, lai realizētu projektu “Multimodāla satiksmes pārvada un saistītās infrastruktūras izbūve (Dienvidu pieslēguma Liepājas ostai 2. kārta)”.

2023. gada 7. septembra vēstulē Nr.1886/2.17.1 “Par nekustamo īpašumu (zemes vienību) Namdaru ielā 20A, Liepājā” Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvalde paskaidro, ka, izskatot Liepājas pilsētas pašvaldības iestādes “Nekustamā īpašuma pārvalde” lūgumu sniegt viedokli vai zemesgabals Namdaru ielā 20A, Liepājā (kadastra apzīmējums 1700 012 0168) ir nepieciešamas pašvaldības autonomo funkciju veikšanai, zemes vienība Namdaru iela 20A, Liepāja (kadastra apzīmējums 1700 012 0168) būtu nepieciešama Liepājas valstspilsētas pašvaldībai pašvaldības funkciju īstenošanai, lai realizētu projektu “Multimodāla satiksmes pārvada un saistītās infrastruktūras izbūve (Dienvidu pieslēguma Liepājas ostai 2. kārta)”.

Pašvaldību likuma 4. panta pirmās daļas 3. punkts noteic, ka pašvaldības autonomā funkcija ir gādāt par pašvaldības īpašumā esošo ceļu būvniecību, uzturēšanu un pārvaldību.

Sabiedrības vajadzībām nepieciešamā nekustamā īpašuma atsavināšanas likuma 2. pants noteic, ka nekustamo īpašumu atsavina valsts aizsardzības, vides aizsardzības, veselības aizsardzības vai sociālās nodrošināšanas vajadzībām, sabiedrībai nepieciešamu kultūras, izglītības un sporta objektu, inženierbūvju un inženierkomunikāciju būvniecībai vai transporta infrastruktūras attīstībai, kā arī citu sabiedrības vajadzību nodrošināšanai, ja šis mērķis nav sasniedzams ar citiem līdzekļiem.

Iegādājoties nekustamo īpašumu Namdaru ielā 20A, Liepājā, tiktu ievērota lietderība un sabiedrības vajadzības, nodrošinot pašvaldības funkciju – gādāt par pašvaldības īpašumā esošo ceļu būvniecību, uzturēšanu un pārvaldību – īstenošanu.

Neiegādājoties minēto īpašumu, nevar tikt garantēta vienošanās ar jauno īpašnieku par tā atsavināšanu, iespējams, tas būtu jāiegādājas piespiedu kārtā, nodrošinot īpašniekam taisnīgu atlīdzību un sedzot zaudējumus par īpašuma atsavināšanu. Līdz ar to, iegādājoties šo nekustamo īpašumu, pārdevējam to labprātīgi pārdodot, tiek ievērots samērīguma princips un sasniegts sabiedrības interesēm atbilstošs mērķis. Arī no Sabiedrības vajadzībām nepieciešamā nekustamā īpašuma atsavināšanas likuma 4. panta izriet, ka primāri nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu.

Saskaņā ar Sabiedrības vajadzībām nepieciešamā nekustamā īpašuma atsavināšanas likuma 20. panta pirmo daļu atlīdzību par atsavināmo nekustamo īpašumu nosaka, ņemot vērā sertificēta nekustamā īpašuma vērtētāja vērtējumu un nekustamā īpašuma īpašniekam nodarītos zaudējumus. Sertificēta nekustamā īpašuma vērtētāja Anita Vēdiķe (LĪVA profesionālās kvalifikācijas sertifikāts Nr.76) sniegusi novērtējumu nekustamajam īpašumam Namdaru ielā 20A, Liepāja, nosakot tirgus vērtību 45 100 EUR (četrdesmit pieci tūkstoši viens simts *euro*).

Ievērojot minētos apsvērumus, pamatojoties uz Pašvaldību likuma 4. panta pirmās daļas 3. punktu, 10. panta pirmās daļas 16. punktu, Valsts pārvaldes iekārtas likuma 10. panta trešo daļu, Publisko iepirkumu likuma 3. panta pirmās daļas 1. punktu, Publiskas personas finanšu līdzekļu un mantas izšķērdēšanas novēršanas likuma 3. panta 3. punktu un Sabiedrības vajadzībām nepieciešamā nekustamā īpašuma atsavināšanas likuma 2., 4. un 20. pantu, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 14. septembra lēmumu (sēdes protokols Nr.9) un pastāvīgās Finanšu komitejas 2023. gada 14. septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Pirkt nekustamo īpašumu Namdaru ielā 20A, Liepājā (kadastra Nr.17000120168), kas sastāv no zemes vienības 664 kv.m platībā un būves, reģistrēts Liepājas pilsētas zemesgrāmatas nodalījumā Nr.742, par 46 300 EUR (četrdesmit seši tūkstoši trīs simti *euro*), palielinot atlīdzību par pieciem procentiem un nosakot atlīdzības summu 48 615 EUR (četrdesmit astoņi tūkstoši seši simti piecpadsmit *euro*), sabiedrības vajadzībām, realizējot pašvaldības autonomās funkcijas.

*(Grozīts ar Liepājas valstspilsētas pašvaldības domes 21.12.2023. lēmumu Nr.477/14)*

2. Uzdot Liepājas pilsētas pašvaldības iestādei “Nekustamā īpašuma pārvalde” sagatavot pirkuma līguma projektu.

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt lēmuma 1. punktā minētā sabiedrības vajadzībām nepieciešamā nekustamā īpašuma pirkuma līgumu un visus ar šī nekustamā īpašuma iegādi saistītos dokumentus, veikt nepieciešamās darbības nekustamā īpašuma noformēšanai zemesgrāmatā uz Liepājas valstspilsētas pašvaldības vārda un ņemt grāmatvedības uzskaitē.

4. Liepājas valstspilsētas pašvaldības iestādes “Liepājas Centrālā administrācija” Finanšu pārvaldei paredzēt Liepājas valstspilsētas pašvaldības budžetā finanšu līdzekļus 48 615 EUR (četrdesmit astoņi tūkstoši seši simti piecpadsmit *euro*) lēmuma 1. punktā minētā nekustamā īpašuma iegādei.

(Grozīts ar Liepājas valstspilsētas pašvaldības domes 21.12.2023. lēmumu Nr.477/14)

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 3. un 4. punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, Nekustamā īpašuma pārvaldes galvenajai grāmatvedei, Izpilddirektora birojam, Finanšu pārvaldei | |